A metamorfosis

A metamorfosis (en alemán Die Verwandlung) ye una novela curta escrita per Franz Kafka y publicata per primer vegata en 1915. Ye una d'as suyas obras mes conoixitas, chunto con Der Prozess (O procés) y Das Schloß (O castiello).

A historia empecipeya con o vendero viachant, Guergorio Samsa, que un día rebella y se ye tornato un "insecto". A primer frase, talment una d'as mes conoixitas d'a literatura d'o sieglo XX, ye: 

L'efecto que se consigue en alemán per l'orden sintactico propio de l'idioma, con o verbo a la fin d'a frase, permeteba a Kafka de preducir impactos inesperatos chusto antis d'o punto, cosa difícilment traducible en a mayoría de luengas.

A metamorfosis ye considerata una historia de gran simbolismo, susceptible de diferents interpretacions. Dos temas prou recorritos per l'autor pueden veye-se-ie: l'allenación y despersonalización d'o individo que la sociedat imposa, y la problematica relación entre pais y fillos. Ixo ha feito que a vegatas sia considerato un "relato existencialista".

En 1993 fue traducita ta l'aragonés per Pascual Miguel Ballestín.

 Vinclos exteriors 
 Edición en aragonés.
  Texto-E d'a versión orichinal en alemán a DigBib.org (texto, pdf, HTML).

Categoría:Franz Kafka
Categoría:Libros en alemán
Categoría:Libros de 1915
Categoría:Obras traducidas ta l'aragonés